“KTC-AEONTS” กอดคอร่วง! หลังธปท.เตรียมคลอดเกณฑ์คุมสินเชื่อรถ-บัตรเครดิตผู้มีรายได้น้อย
"KTC-AEONTS" กอดคอร่วง! หลังธปท.เตรียมคลอดเกณฑ์คุมสินเชื่อรถ-บัตรเครดิตผู้มีรายได้น้อย
"KTC-AEONTS" กอดคอร่วง! หลังธปท.เตรียมคลอดเกณฑ์คุมสินเชื่อรถ-บัตรเครดิตผู้มีรายได้น้อย
2 ส.ค. 2562

บทวิเคราะห์ บล.ธนชาติ ระบุว่า ธนาคารแห่งประเทศไทย หรือ ธปท.เตรียมจะออกเกณฑ์คุมสินเชื่อรถยนต์, บัตรเครดิต และสินเชื่อส่วนบุคคล สำหรับคนที่มีรายได้ต่ำกว่า 30,000 บาท/เดือน ผ่าน Debt Service Ratio – DSR ภายในปีนี้
ทั้งนี้ แม้เบื้องต้นคาดว่าจะมีการกำหนด DSR ไม่เกิน 70% ของรายได้ โดยไม่รวมภาระสินเชื่ออสังหาฯ ซึ่งสูงกว่าเกณฑ์ปกติส่วนใหญ่ที่กำหนดที่ 60% แต่จะเป็น sentiment เชิงลบต่อหุ้นกลุ่มบัตรเครดิต อย่าง KTC และ AEONT
สำหรับการคุมกลุ่ม micro finance อย่าง SAWAD และ MTC คาดว่าจะยังไม่ถูกควบคุมจากเกณฑ์ DSR ในเร็วๆ นี้
อย่างไรก็ตาม แนะระวังแรงขายกลุ่มบัตรเครดิต อย่าง KTC และ AEONTS ขณะที่กลุ่มลิสซิ่งและ Micro Finance กระทบน้อยกว่า
 
ล่าสุด ณ เวลา 14.43 น. ราคาหุ้นบริษัท บัตรกรุงไทย จำกัด (มหาชน) หรือ KTC อยู่ที่ระดับ 45.75 บาท ลบ 0.75 บาท หรือ 1.61% สูงสุดที่ระดับ 46.50 บาท ต่ำสุดที่ระดับ 44.25 บาท ด้วยมูลค่าการซื้อขาย 671.78 ล้านบาท
เช่นเดียวกับราคาหุ้น บริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS อยู่ที่ระดับ 224 บาท ลบ 4 บาท 1.75% สูงสุดที่ระดับ 230 บาท ต่ำสุดที่ระดับ 220 บาท ด้วยมูลค่าการซื้อขาย 153.88 ล้านบาท